Subject: SYM-OP-IS 2021 - Drugi poziv za učešće

Poštovane koleginice i kolege,

Ovo je drugi poziv za prijavu radova za XLVIII međunarodni simpozijum o operacionim istraživanjima, SYM-OP-IS 2021, koji će biti održan od 20-23. septembra 2021. u Banji Koviljači

(www.symopis2021.matf.bg.ac.rs).

SYM-OP-IS je skup sa dugom tradicijom, koji od 1974. svake godine okuplja istraživače, predstavnike privrede i stručnjake iz oblasti operacionih istraživanja. Ciljevi SYM-OP-IS-a su razmena naučnih i stručnih informacija, iskustava i prezentovanje novih rezultata u razvoju i primeni metoda, modela i tehnika operacionih istraživanja. Ove godine, organizatori SYM-OP-IS-a su Matematički fakultet Univerziteta u Beogradu ([www.matf.bg.ac.rs](http://www.matf.bg.ac.rs)) i Matematički institut SANU ([www.mi.sanu.ac.rs](http://www.mi.sanu.ac.rs)), u saradnji sa brojnim naučnoistraživačkim i drugim institucijama i udruženjima.

Simpozijum se sastoji od plenarnih predavanja i brojnih sekcija kroz koje se podstiče razmena između različitih oblasti optimizacije, nauke i industrije i omogućava sinteza teorijskog i praktičnog znanja iz operacionih istraživanja. Specijalna sekcija o VNS metodi i njenim primenama je posvećena 45-godišnjem naučnom radu profesora Nenada Mladenovića , kao i njegovom 70-tom rođendanu.

=====================

- PREDAVAČI PO POZIVU-

=====================

Predavači po pozivu koji su potvrdili svoje učešće na SYM-OP-IS 2021:

+ **Natasha Shakhlevich Chakhlevitch**, Univerzitet u Lidsu, Velika Britanija.

+ **Nikolaos Matsatsinis**, Tehnički Univerzitet na Kritu, Grčka

+ **Nenad Mladenović**, Univerzitet Kalifa, Abu Dabi, UAE.

===============

- VAŽNI DATUMI -

===============

+ Rok za predaju radova: 31. 5. 2021.

+ Obaveštenje o prihvatanju radova: 15. 6. 2021.

+ Rok za plaćanje kotizacije: 20 avgust, 2021.

Uputstvo za registraciju nalazi se na stranici http://symopis2021.matf.bg.ac.rs/index.php?page=registration.

=========

- LOKACIJA -

=========

XLVIII međunarodni simpozijum o operacionim istraživanjima će biti održan u hotelu Royal Spa u Banji Koviljači, jednoj od najlepših banja u Srbiji (<http://symopis2021.matf.bg.ac.rs/index.php?page=location>). Rezervaciju smeštaja učesnici obavljaju u direktnom kontaktu sa hotelom, uz napomenu da smeštaj rezervišu kao učesnici SYM-OP-IS-a 2021. Organizatori SYM-OP-IS-a 2021 su obezbedili povlašćene cene smeštaja u hotelu za učesnike simpozijuma.

============

- PUBLIKACIJE -

============

Radovi ili apstrakt se prijavljuju putem Eeasy Chair sistema. Uputstvo za prijavu radova/apstrakata može se naći na http://symopis2021.matf.bg.ac.rs/index.php?page=submiting

Prihvaćeni radovi biće štampani u **Zborniku radova** koji će biti elektronski dostupan pre početka konferencije. Odabrani radovi će dobiti mogućnost da budu publikovani u specijalnim izdanjima sledećih časopisa:

**+ Yugoslav Journal of Operations Research** ‒ **YUJOR** (<http://yujor.fon.bg.ac.rs/index.php/yujor>),

**+** **International Journal for Traffic and Transport Engineering** – **IJTTE** (<http://ijtte.com/>) i

**+ Military Technical Courier** (http://www.vtg.mod.gov.rs/).

Pozivamo Vas da svojim učešćem doprinesete očuvanju tradicije i kvaliteta SYM-OP-IS-a 2021.

Ko-predsednici Programskog odbora

Prof. Dragan Urošević, Matematički institute SANU,

Prof. Milan Dražić, Matematički fakultet, Univerzitet u Beogradu.

Predsednik Organizacionog odbora

Prof. Zorica Stanimirović, Matematički fakultet, Univerzitet u Beogradu.

E-mail: symopis2021@matf.bg.ac.rs